APSTIPRINĀTS

Alūksnes novada pašvaldības

stipendiju piešķiršanas komisijas sēdē

2019.gada 30.septembrī,

sēdes protokols Nr.5

**Alūksnes novada pašvaldības stipendijas piešķiršanas speciālistu piesaistei**

**konkursa nolikums**

**I. Vispārīgie jautājumi**

1. Nolikums nosaka Alūksnes novada pašvaldības stipendijas piešķiršanai speciālista piesaistei (turpmāk tekstā - stipendiju) konkursa izsludināšanas un norises kārtību, kā arī konkursa uzvarētāja noteikšanu.

2. Konkursa mērķis ir izvērtēt stipendijas piešķiršanai piemērotāko studentu (turpmāk tekstā – pretendents) zobārstniecības pakalpojuma sniegšanai Alūksnes novadā.

**II. Konkursa izsludināšana, prasības pretendentiem un dokumentu iesniegšana**

3. Konkursu organizē Alūksnes novada domes izveidota komisija (turpmāk –komisija).

4. Informācija par konkursa izsludināšanu, norādot pretendentam izvirzāmās prasības, iesniedzamos dokumentus, pieteikšanās termiņu, tālruni uzziņām un dokumentu iesniegšanas vietu, publicējama Alūksnes novada pašvaldības mājas lapā [www.aluksne.lv](http://www.aluksne.lv).

5. Uz stipendiju var pretendēt personas, kuras medicīnas jomā atbilst šādām prasībām:

5.1.pilna laika augstākās izglītības studiju programmā sekmīgi studējošie studiju programmā ,,Zobārstniecība,” (ne zemāk kā 3.kursa (pēc 2.kursa pabeigšanas) studenti, kas rakstiski apliecinājuši gatavību uzsākt zobārsta pakalpojuma sniegšanu, tajā skaitā noslēgt līgumu ar Nacionālo Veselības dienestu par valsts apmaksātu zobārstniecības pakalpojumu sniegšanu Alūksnes novadā.

6. Stipendijas pretendentiem jāiesniedz šādi dokumenti:

6.1.komisijai adresētu iesniegumu (1.pielikums):

6.2.sekmju izrakstu par 2018./2019.mācību gadu;

6.3.rekomendāciju no konkrētās studiju programmas vadītāja;

6.4. pretendenta apliecinājumu par gatavību uzsākt zobārsta pakalpojuma sniegšanu, tajā skaitā slēgt līgumu ar Nacionālo Veselības dienestu par valsts apmaksāto zobārstniecības pakalpojumu sniegšanu Alūksnes novadā (2.pielikums)

7. Nolikuma 6.punktā minētos dokumentus stipendijas pretendenti līdz 2019.gada 22.oktobrim plkst.15.00 var nosūtīt pa pastu vai nogādāt personīgi slēgtā aploksnē ar norādi ,,Alūksnes novada pašvaldības stipendiju piešķiršanas speciālistu piesaistei konkursam”- Alūksnes novada pašvaldībai, Brūža ielā 7, Alūksnē, LV-4301.

8. Visi jautājumi par pieteikuma iesniegšanas kārtību adresējami Alūksnes novada pašvaldības stipendijas piešķiršanas komisijai rakstiski pa pastu, adrese Alūksnes novada pašvaldība, Brūža ielā 7, Alūksnes novadā, LV-4301 vai uz e-pastu [dome@aluksne.lv](mailto:dome@aluksne.lv).

9. Kontaktpersona – stipendiju piešķiršanas komisijas priekšsēdētāja Gunta Kupča, tālrunis 64381479; e-pasts izgl.parvalde@aluksne.lv.

**III. Konkursa norise un pretendentu vērtēšanas kritēriji**

10. Komisija vērtē tikai tos pretendentu pieteikumus, kuri pilnībā atbilst šī nolikuma 5., 6. un 7.punkta prasībām.

11. Komisija 10 (desmit) darba dienu laikā no konkursa dokumentu pieņemšanas termiņa beigām izvērtē pieteikumu atbilstību konkursa nolikuma 5., 6. un 7.punkta prasībām.

12. Kā priekšrocība, izvērtējot pretendentu pieteikumus, tiks uzskatīti apstākļi, ka:

12.1. pretendents ir Alūksnes novada iedzīvotājs;

12.2. ir pozitīva atsauksme par pretendenta studiju praksi.

13. Komisija, izvērtēšanas procesā, ir tiesīga pieprasīt papildus informāciju par pretendentu no izglītības iestādes, iepriekšējās prakses vietām.

14. Vienāda vērtējuma gadījumā, vairākiem pretendentiem kandidējot uz stipendiju konkrētajā specialitātē, priekšrocība tiek dota pretendentam, kuram ir augstāks sekmju vidējais vērtējums.

15. Komisija pieņem lēmumu par stipendijas piešķiršanu attiecīgam pretendentam, piešķiramās stipendijas apmēru, termiņu, vai atteikumu piešķirt stipendiju un iesniedz apstiprināšanai Alūksnes novada domē.

**IV. Lēmumu pieņemšana un līguma slēgšana**

16. Lēmumu par stipendijas piešķiršanu pieņem Alūksnes novada dome, pēc kā tiek slēgts līgums starp stipendiātu un Alūksnes novada pašvaldību saskaņā ar Alūksnes novada pašvaldības 28.01.2016. saistošo noteikumu Nr.4/2016 ,,Par pašvaldības stipendiju piešķiršanu speciālistu piesaistei Alūksnes novadā” 18. un 19.punktu (pieejams [www.aluksne.lv](http://www.aluksne.lv) sadaļās ,,Normatīvie akti un dokumenti” apakšsadaļā ,,Pašvaldības saistošie noteikumi”).

1.pielikums

**Alūksnes novada pašvaldības**

**Stipendiju piešķiršanas komisijai**

**Brūža ielā 7, Alūksnē, Alūksnes nov., LV-4301**

**IESNIEGUMS**

|  |  |
| --- | --- |
| Vārds |  |
| Uzvārds |  |
| Personas kods |  |
| Deklarētās dzīvesvietas adrese |  |
| Tālrunis |  |
| E-pasts |  |
| Iegūstamā studiju kvalifikācija |  |
| Zinātniskais grāds |  |
| Studiju programmas nosaukums |  |
| Augstākās izglītības iestāde, fakultāte:  (adrese, kontakti) |  |
| Kurss, kurā pretendents uzsāks mācības 01.09.2019. |  |
| Studiju uzsākšanas gads augstākās izglītības iestādē |  |

Apliecinu, ka esmu iepazinies/usies ar Alūksnes novada pašvaldības 28.01.2016. saistošajiem noteikumiem Nr.4/2016 ,,Par pašvaldības stipendiju piešķiršanu speciālistu piesaistei Alūksnes novadā” .

(paraksts un paraksta atšifrējums)

20\_\_.gada \_\_\_.\_\_\_\_\_\_\_\_\_\_\_\_\_\_\_

2.pielikums

**APLIECINĀJUMS**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas vārds, uzvārds, personas kods)

ar savu parakstu apliecinu, ka esmu iepazinies/usies ar visu informāciju, kas attiecas uz Alūksnes novada pašvaldības stipendiju piešķiršanas kārtību. Apņemos Alūksnes novada pašvaldības stipendijas piešķiršanas gadījumā uzsākt zobārsta pakalpojumu sniegšanu Alūksnes novadā un noslēgt līgumu ar Nacionālo Veselības dienestu par valsts apmaksātu zobārstniecības pakalpojumu sniegšanu.

(paraksts un paraksta atšifrējums)

20\_\_.gada \_\_.\_\_\_\_\_\_\_\_\_\_\_\_\_\_\_\_\_\_\_\_

(vieta)